CELEX: 32013R0870
Language: ro
Date: 2013-07-09 00:00:00
Title: Regulamentul (UE) nr. 870/2013 al Consiliului din 9 iulie 2013 de modificare a Regulamentului (CE) nr. 2866/98 în ceea ce privește rata de conversie a monedei euro pentru Letonia

12.9.2013   
            
            
               RO
            
            
               Jurnalul Oficial al Uniunii Europene
            
            
               L 243/1
            
         REGULAMENTUL (UE) NR. 870/2013 AL CONSILIULUI
   din 9 iulie 2013
   de modificare a Regulamentului (CE) nr. 2866/98 în ceea ce privește rata de conversie a monedei euro pentru Letonia
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 140 alineatul (3),
   având în vedere propunerea Comisiei Europene,
   având în vedere avizul Băncii Centrale Europene,
   întrucât:
   
               (1)
            
            
               Regulamentul (CE) nr. 2866/98 al Consiliului din 31 decembrie 1998 privind ratele de conversie între moneda euro și monedele statelor membre care adoptă moneda euro (1) stabilește ratele de conversie începând cu 1 ianuarie 1999.
            
         
               (2)
            
            
               În conformitate cu articolul 4 din Actul de aderare din 2003, Letonia este un stat membru care beneficiază de o derogare astfel cum se prevede la articolul 139 alineatul (1) din Tratatul privind funcționarea Uniunii Europene.
            
         
               (3)
            
            
               Potrivit Deciziei 2013/387/UE a Consiliului din 9 iulie 2013 privind adoptarea de către Letonia a monedei euro la 1 ianuarie 2014 (2), Letonia îndeplinește condițiile necesare pentru adoptarea monedei euro, iar derogarea de care beneficiază aceasta se abrogă de la 1 ianuarie 2014.
            
         
               (4)
            
            
               Introducerea monedei euro în Letonia necesită adoptarea ratei de conversie între euro și lats-ul leton. Aceasta rată de conversie va fi fixată la 0,702804 lati pentru 1 euro, ceea ce corespunde ratei de schimb centrale a lats-ului din cadrul mecanismului ratei de schimb (ERM II).
            
         
               (5)
            
            
               Prin urmare, Regulamentul (CE) nr. 2866/98 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   La articolul 1 din Regulamentul (CE) nr. 2866/98 se introduce următoarea rubrică între rubricile corespunzătoare ratelor de conversie aplicabile lirei cipriote și francului luxemburghez:
   
      „= 0,702804 lati letoni”.
   
   Articolul 2
   Prezentul regulament intră în vigoare la 1 ianuarie 2014.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 iulie 2013.
      
         
            Pentru Consiliu
         
         
            Președintele
         
         R. ŠADŽIUS
      
   
   
      (1)  JO L 359, 31.12.1998, p. 1.
   
      (2)  JO L 195, 18.7.2013, p. 24.